ตลาดหุ้นยุโรปเปิดปรับตัวลงวันนี้ จากแรงขายหุ้นการเงิน
ตลาดหุ้นยุโรปเปิดปรับตัวลงวันนี้ จากแรงขายหุ้นการเงิน
19 ธ.ค. 2559

ตลาดหุ้นยุโรปปรับตัวลงในช่วงเปิดตลาดวันนี้ นำโดยหุ้นกลุ่มการเงิน เนื่องจากนักลงทุนขายทำกำไร หลังจากที่หุ้นธนาคารและบริษัทประกันปรับตัวขึ้นแข็งแกร่งในช่วงที่ผ่านมา ท่ามกลางอัตราผลตอบแทนพันธบัตรรัฐบาลที่ปรับตัวสูงขึ้น
โดยดัชนี Stoxx Europe 600 เปิดปรับตัวลง 0.1% ที่ระดับ 359.61 จุดส่วนดัชนี CAC-40 ตลาดหุ้นฝรั่งเศสเปิดวันนี้ที่ 4,820.49 จุด ลดลง 12.78 จุด, -0.26% ดัชนี DAX ตลาดหุ้นเยอรมันเปิดที่ 11,384.03 จุด ลดลง 19.98 จุด, -0.18%
ธนาคารมอนเต เด ปาสคี ดิ ซิเอนา ของอิตาลี จะเสนอขายหุ้นใหม่ในวันนี้ถึงวันพฤหัสบดีนี้ เพื่อเพิ่มทุน 5 พันล้านยูโรให้ได้ภายในปีนี้ ซึ่งหากไม่สามารถระดมทุนเพิ่มได้จะทำให้ธนาคารต้องยอมรับความช่วยเหลือทางการเงินจากรัฐบาล